Між тым, эра “англійскай” пліты, у тым ліку ў яе мясцовым увасабленні, прынамсі на захадзе Беларусі, працягвалася добрыя паўтара стагоддзя, да сярэдзіны ХХ стагоддзя. З рускай печкай яна не так бязлітасна канкурыравала, але дапаўняла яе. Наколькі гарманічна яна магла выглядаць у сялянскім побыце сведчыць матыў вось гэтай хатняй вышыванай сурвэткі, гэтак званай “макаткі”. Таму, шаноўны чытач, выбірай сам, наколькі лічыць сваімі гэтую макатку і англійскую пліту – сімвалы дробнабуржуазнага побыту. А дзеля прыкладу таго, якія стравы не праходзяць праз суровы фільтр мэтра Пахлёбкіна, падамо рэцэпт зразаў з “Кухаркі літоўскай”.